Naziv obveznika**: OŠ “VLADIMIR NAZOR“ TRENKOVO** Broj RKP-a: **9747**

Sjedište obveznika: **34330 Velika; Trenkovo** Matični broj. **03310116**

Adresa sjedišta obveznika: **Mlinska 3, Trenkovo** OIB: **75243596115**

Razina: **31** Šifra djelatnosti: **8520**

Razdjel: **00**

***BILJEŠKE***

***UZ FINANCIJSKE IZVJEŠTAJE ZA 2020. GODINU***

Osnovna škola „ Vladimir Nazor“ Trenkovo, javna je ustanova, koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi.

Sjedište škole je u Trenkovu. Škola ima svoju Područnu školu, koja se nalazi u Mihaljevcima.

Djelatnost škole obuhvaća odgoj i osnovno obrazovanje djece i mladih . Škola provodi svoju djelatnost na temelju nastavnog plana i programa osnovnog obrazovanja, koji je donio resorni ministar svojom Odlukom objavljenom u Narodnim novinama 102/06., te nacionalnog i školskog kurikuluma.

Djelatnost škole financira se iz proračuna Republike Hrvatske i decentraliziranih sredstava županije Požeško - slavonske.

U školi je organizirana i prehrana za učenike. Troškove prehrane snose roditelji učenika.

Odgovorna osoba OŠ “Vladimir Nazor“ Trenkovo je ravnatelj – Josip Prološčić, dipl.teolog.

Iz Izvještaja o prihodima i rashodima, primicima i izdacima za razdoblje od 01. siječnja do 31.prosinca 2020. godine vidljivo je da su prihodi poslovanja (AOP 403) za 57.533,61 kn manji od rashoda poslovanja (AOP 404). Uzimajući u obzir preneseni višak sredstava iz 2019. godine od 61.123,82 kn vidljivo je da imamo višak prihoda i primitaka raspoloživih u slijedećem razdoblju (AOP 635) od 3.590,21 kn.

Istovremeno vidljivo je da je stanje novčanih sredstava 31. prosinca 2020. godine 61.171,57 kn (AOP 641 PR RAS i AOP 064 BIL), te rashoda od 43.265,71 kn što su nepodmireni računi 2020. i plaće pomoćnika u nastavi za 12.mjesec od 12.197,57 kn, te obveze povrata u Županiju viška sredstava dobivenih za energente (struja i plin za prosinac 2020.) od 2.118,08 dolazimo do viška primitaka raspoloživih u slijedećem razdoblju od 3.590,21 kn.

Valja napomenuti da se višak sastoji od viška sredstava od projekta Tiffany od 5.604,10 kn, sredstava za rad učeničke zadruge od 1.795,43 kn, sredstava dobivenih za robotiku od 1.000,00 kn koji su i namijenjeni za trošenje u školskoj godini 2020/2021; te manjka sredstava za pomoćnike u nastavi, shemu voća i mlijeka za prosinac 2020, kao i manjka sredstava za troškove obroka za 5 za prosinac 2020.

Ostvareni prihodi po vrsti su od MPŠ-Riznica 4.077.253,95 kn; Ministarstvo znanosti (za nefinancijsku imovinu) 47.497,20 kn (nabava lektire i udžbenici za učenike);7.000,00 kn Ministarstva znanosti za projekt Tiffany; tekuće pomoći općine Velika u iznosu od 41.124,63 kn (nabava radnog materijala za učenike i rad učeničke zadruge); doznake Županije za financiranje rada pomoćnika u nastavi temeljem prijenosa EU sredstava 86.473,48 kn; doznake iz proračuna za redovnu djelatnost 436.209,48 kn od čega 49.827,43 kn za nabavu

* 2 –

nefinancijske imovine; uplata za školsku kuhinju, 59.964,12 kn od čega 41.550,12 kn u sklopu projekta obrok za 5 ; doznake Županije za shemu voća i mlijeka te projekt Medni dan 6.516,69 kn; donacije HT za robotiku u iznosu od 5.949,87,00 kn; naplate štete od učenika (tableti i gol) u iznosu od 4008,75, te vlastiti prihodi -kta banke od 38,03 kn.

Kod prihoda poslovanja vidljivo je smanjenje ukupnih prihoda za 17,3 indeksnih bodova i to prije svega zbog manjih prihoda od kapitalnih pomoći u odnosu na 2019. godinu obzirom da smo u prošloj godini imali prihode za energetsku obnovu od Fonda za sufinanciranje. Nadalje nešto su manji i prihodi za sufinanciranje prehrane učenika (AOP 116) obzirom da se zbog pandemije nastava održavala on-line, te nije bila organizirana prehrana učenika za vrijeme pandemije dok su nešto veći prihodi samo kod prijenosa između proračunskih korisnika (AOP 069) obzirom da u 2020.imamo tri pomoćnika u nastavi.

Prihodi od nadležnog proračuna manji su prvenstveno zbog manjih prihoda za nabavu nefinancijske imovine obzirom da je u 2019. godini Županija svim školama, pa tako i našoj financirala nabavu pametnih ploča.

Kod rashoda poslovanja vidljivo je, uz smanjenje troškova za prekovremeni i smjenski rad, smanjenje naknada za prijevoz i smanjenje troškova službenih putovanja, troškova za nabavu materijala i sirovina (školska kuhinja), tekućeg i investicijskog održavanja što je sve rezultat rada on-line u odnosu na 2019. godinu.

Istovremeno znatno su se povećali troškovi uredskog materijala i ostali materijalni rashodi (AOP 3221) obzirom da oni u sebi sadrže materijal i sredstva za čišćenje i održavanje kao i materijal za higijenske potrebe i njegu, a što je razumljivo obzirom na epidemiološku situaciju i potrebu dodatnih dezinfekcijskih sredstava. Iz istog razloga povećani su i izdaci za sitni inventar – nabava uređaja za dezinfekciju, za što je Županija i doznačila posebna sredstva.

Do smanjenja zdravstvenih i veterinarskih usluga dolazi zbog manjeg broja prijavljenih djelatnika za redoviti sistematski pregled kao i zbog neizvođenja mikrobioloških analiza namirnica u kuhinji obzirom da veći dio godine nije pružana usluga prehrane učenika.

Smanjenje izdataka za ostale usluge (AOP 183) rezultat je neodržavanja niti jedne učeničke ekskurzije ili terenske nastave i s time vezanih izdataka.

Povećanje od 105,7 indeksnih bodova za izdatke za naknade građanima i kućanstvima u naravi (AOP 255) rezultat je nabave većeg dijela udžbenika koji su jednogodišnje uporabe-radni materijal, a ne udžbenika koji se koristi kroz više godina, a što je istovremeno rezultiralo i manjim izdacima za nabavu knjiga (AOP 375) za 68 indeksnih bodova što se istovremeno odrazilo i smanjenje ukupnih sredstava uloženih u nabavu proizvedene dugotrajne imovine u odnosu na 2019. godinu. Ove godine je više uloženo na nabavu sportske opreme (AOP366) što je većim dijelom financirala Županija Požeško-slavonska.

* 3 -

Posebno treba obrazložiti pojavljivanje konta 3692 (AOP 243) gdje se radi o povratu sredstava dobivenih od Županije 2018. godine za projekt energetske obnove zgrade Škole.

Kako je obnova rađena i tijekom 2019. godine konačni izračun troškova koji terete pojedinog sudionika ovog projekta-EU sredstva, Fond za sufinanciranje i osnivač, to je početkom 2020. godine utvrđeno da je ukupni trošak ovog projekta manji te da Županija također sudjeluje s manjim iznosom, te da je potrebno vratiti 25.402,36 kn što je odmah i učinjeno, te je prvotno uz utvrđivanje obveze povrata smanjen i preneseni višak sredstava iz 2019. godine. Tako se na šestomjesečnim izvještajima pojavljuje kao preneseni višak iz prethodne godine iznos od 35.721 kn. No, prema naputcima dobivenim od Županije isti iznos je trebalo prikazati kao tekući prijenosi proračunskih korisnika istog proračuna. Stoga se preneseni višak u ovom izvještaju prikazuje kao završno stanje 2019. godine umanjeno samo za 232,71 kn što je bio povrat sredstava u siječnju Hrvatskom zavodu za zapošljavanje za troškove naknada za stručno usavršavanje djelatnice koja je 2 dana prije isteka perioda usavršavanja otišla na rodiljni dopust.

U Bilanci vidljivo je povećanje ispravka vrijednosti građevinskih objekata obzirom da je projekt Energetske obnove zgrade krajem 2019. godine završen te je i vrijednost građevinskih objekata u pripremi (kto 051) u cijelosti u prosincu iste godine knjižen kao povećanje vrijednosti zgrade čime je ove godine došlo do povećanja iznosa ispravka vrijednosti. Isto se odnosi i na povećanje ispravka vrijednosti uredske opreme i namještaja gdje je sa 31.12.2019. godine izvršen prijenosa prava vlasništva na školu opreme iz projekta – e-Škole (tableti, laptopi, pametne ploče) od strane Carnet-a a što je doprinijelo povećanju vrijednosti opreme, a time i većem iznosu ispravka vrijednosti.

Povećanje vrijednosti uredske opreme i namještaja rezultat je nabave novog bojlera za plinsko grijanje u Područnoj školi u Mihaljevcima, kao i nabave sportske opreme što je sve financirala Županija.

Povećanje vrijednosti knjiga odnosi se na nabavu udžbenika za učenike (kurikularna reforma) ali istovremeno i povećanja ispravka njihove vrijednosti obzirom da se udžbenici za učenike prema preporuci Ministarstva obrazovanja knjižen kao osnovna sredstva , ali uz preporuku jednokratnog otpisa.

Kod sitnog inventara, iako smo ga ove godine nabavili više nego 2019. godine dolazi do smanjenja obzirom na preporuku komisije za popis sitnog inventara da se dio sitnog inventara u iznosu od 14.256,33 kn kao neuporabiv rashoduje.

Stanje novčanih sredstava na kraju godine je za 57,8 indeksna poena manji nego 2019. godine jer su prošle godine na računu bila dijelom i sredstva dobivena za sufinanciranje projekta Energetske obnove zgrade, a koja su početkom godine vraćena Županiji, a i iz razloga plaćanja svih računa koji su dospijevali na plaćanje odmah početkom 2021. godine kako bi se olakšao prelazak na sistem Riznice.

Do povećanja od 61,5 indeksnih bodova na poziciji ostala potraživanja (kto 129) odnosi se na nezatvaranje potraživanja za naknade plaće za bolovanja na teret HZZO-a a prema obavijesti Ministarstva financija.

* 4 -

Obveze 31.12.2020. godine od 386.099 kn su manje negoli 2019.godini također zbog uključivanja troškova za struju, vodu i odvoz smeća kao trinaestog troška u 2020.godini, a prema naputku Županije obzirom da je isto dozvoljeno ako su osigurana sredstva, a kako bi se olakšao prelazak na sustav Riznice.

Obveze za 2020.godinu u sebi sadržavaju 326.310,93 kn rashoda budućih razdoblja i to sve rashoda za zaposlene , te doprinosa za nezapošljavanje invalida , 43.265,71 kn neplaćenih računa koji na naplatu pristižu tek u siječnju 2021. godine kao i plaće pomoćnika u nastavi za prosinac 2020.godine u iznosu od 12.197,57 kn koji će biti preko Riznice isplaćeni u siječnju 2021.godine, obveze za bolovanja preko 42 dana (HZZO) 2.206,60 kn, te obveze povrata više doznačenih sredstava za energente od 2.118,08 kn Županiji.

Saldo viška prihoda poslovanja na računu 92211 iznosi 60.287,60 kn (AOP 282 PR-RAS), a na računu 92222 Manjak prihoda od nefinancijske imovine 117.821,22 kn (AOP 399 PR-RAS). Izvršena je obavezna korekcija viška prihoda poslovanja za prihode dobivene od Županije za nabavu nefinancijske imovine (kto 67121) u iznosu od 49.827,43 kn; Kapitalnu pomoć iz državnog proračuna (kto 63622)i to od Ministarstva obrazovanja u iznosu od 47.497,20 kn za nabavu udžbenika, knjiga za lektiru i laptopa za Područnu školu, te 4.949,87 kn za kapitalnu donaciju HT za sufinanciranje projekta

Time dolazimo do stanja 31.12.2020. godine i to: manjak prihoda poslovanja u iznosu od 41.986,90 kn uz preneseni višak iz 2019. godine od 67.543,22 kn čine višak prihoda poslovanja od 25.556,32 kn (AOP 232 Bil); manjak prihoda od nefinancijske imovine od 15.546,72 kn uz preneseni manjak iz 2019. godine od 6.186,69 kn korigiran (uvećan) za povrat Hrvatskom zavodu za zapošljavanje početkom siječnja u iznosu od 232,71 kn čini manjak prihoda od nefinancijske imovine od 21.966,12 kn (AOP 236 Bil) te je ostvaren ukupni višak poslovanja za 2020. godinu od 3.590,20 kn (kto 9222 – AOP 635 PR-RAS).

Ovdje valja napomenuti da višak prihoda čine sredstva dobivena od Općinskog proračuna i Državnog proračuna namijenjena projektima koji će biti okončani u 2020. godini (rad Učeničke zadruge i projekt Tiffany).

Također nam se u 2020.godini javljaju i Izvanbilančni zapisi (kto 991 i 996) AOP 245 obrasca BIL a radi se o imovini Ministarstva znanosti i obrazovanja (tableti, laptopi i projektori) koja je u sklopu projekta Podrška provedbi Cjelovite kurikularne reforme faza II dana školama na korištenje a tijekom 2021.godine očekujemo da će Odlukom Ministarstva biti prenesena u vlasništvo škola.

Popisi ugovornih odnosa i slično koji uz ispunjenje određenih uvjeta mogu postati obveza ili imovina te popisi sudskih sporova u tijeku ne prikazujemo obzirom da ih nemamo iskazane u Bilanci.

U Trenkovu, 28.01.2021.

Osoba za kontaktiranje: R A V N A T E L J :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Neda Čavec Josip Prološčić, dipl.teolog